Document ID: 31993L0051

Reference:
EUR-Lex - 31993L0051 - ET
Tähtis õiguslik teade
|
31993L0051
Euroopa Liidu Teataja L 205 , 17/08/1993 Lk 0024 - 0025 Soomekeelne eriväljaanne: Peatükk 3 Köide 51 Lk 0186  Rootsikeelne eriväljaanne: Peatükk 3 Köide 51 Lk 0186
Komisjoni direktiiv 93/51/EMÜ,24. juuni 1993,millega kehtestatakse eeskirjad teatavate taimede, taimsete saaduste või muude toodete liikumise kohta läbi kaitstud ala ning selliselt kaitstud alalt pärit ning sellel alal toimuvate taimede, taimsete saaduste ja muude toodete liikumise kohtaEUROOPA ÜHENDUSTE KOMISJON,võttes arvesse Euroopa Majandusühenduse asutamislepingut,võttes arvesse nõukogu 21. detsembri 1976. aasta direktiivi 77/93/EMÜ taimedele või taimsetele saadustele kahjulike organismide ühendusse kandumise ja seal levimise vastu võetavate kaitsemeetmete kohta, [1] viimati muudetud direktiiviga 93/19/EMÜ, [2] eriti selle artikli 6 lõike 7 esimest ja teist taanet,ning arvestades, et:ühenduse taimetervise korra kohaldamine ühenduses kui sisepiirideta alal hõlmab "kaitstud alade" tunnustamist, mis on teatavate taimede, taimsete saaduste või muude toodete jaoks kehtestatud ühe või mitme kahjuliku organismi suhtes;direktiivi 77/93/EMÜ sätete alusel ei tohi V lisa A osa II jaos loetletud taimi, taimseid saadusi ja muid tooteid määratletud kaitstud aladele alates 1. juunist 1993 sisse tuua ega seal vedada, kui kõnealuste toodete, nende pakendi või neid vedava veoki külge ei ole kinnitatud kõnealuse direktiivi artikli 10 lõike 1 kohaselt ametlikult välja antud ja kõnealusel alal kehtivat taimepassi; neid sätteid ei kohaldata, kui taimede, taimsete saaduste ja muude toodete liikumise puhul läbi kaitstud alade, mis on kehtestatud kõnealuste taimede, taimsete saaduste ja muude toodete jaoks ühe või mitme kahjuliku organismi suhtes, on täidetud teatavad tagatised; need sätted on järgitavad vähem rangete tingimuste alusel kui need, mis on sätestatud kõnealuse direktiivi artikli 6 lõikes 4 selliselt kaitstud alalt pärit või nendel aladel veetavate taimede, taimsete saaduste ja muude toodete jaoks;üldtunnustatud tagatiste puudumisel tuleks need sätestada, võttes arvesse kõnealuste vedude toimumise tüüpilisi tingimusi, millega oleks tagatud asjakohane taimetervise kaitse;käesoleva direktiiviga ettenähtud meetmed on kooskõlas alalise taimetervise komitee arvamusega,ON VASTU VÕTNUD KÄESOLEVA DIREKTIIVI:Artikkel 11. Liikmesriigid tagavad, et lõikes 2 sätestatud tingimused on täidetud, kui direktiivi 77/93/EMÜ V lisa A osa II jaos loetletud taimi, taimseid saadusi või muid tooteid, mis on pärit väljastpoolt direktiivi 77/93/EMÜ artikli 2 lõike 1 punkti h kohaselt kõnealuste taimede, taimsete saaduste või muude toodete jaoks ühe või mitme kahjuliku organismi suhtes kehtestatud kaitstud ala, veetakse ilma kõnealusel alal kehtiva taimepassita läbi sellise ala sihtkohta, mis asub väljaspool kõnealust ala.2. Järgmised tingimused peavad olema täidetud:a) kasutatavad pakendid või lõikes 1 osutatud taimi, taimseid saadusi või muid tooteid vedavad sõidukid on puhtad ning vabad lõikes 1 osutatud asjakohastest organismidest ning nende puhul peab olema tagatud kahjulike organismide levikuohu puudumine;b) pakendid või taimi, taimseid saadusi või muid tooteid vedavad sõidukid suletakse rangete taimetervise standardite kohaselt ning direktiivis 77/93/EMÜ osutatud vastutavatele ametiasutustele vastuvõetaval viisil, et tagada kahjulike organismide levikuohu puudumine asjakohasel kaitstud alal ning identsuse muutumatus, ning need jäävad suletuks kogu läbi kaitstud ala toimuva veo ajaks;c) lõikes 1 osutatud taimedele, taimsetele saadustele või muudele toodetele lisatakse tavaliselt kaubanduslikel eesmärkidel kasutatav dokument, milles märgitakse, et nimetatud tooted on pärit väljastpoolt asjakohast kaitstud ala ning et nende sihtkoht asub väljaspool asjakohast kaitstud ala.3. Kui direktiivi 77/93/EMÜ artikli 11 lõike 7 kohaselt korraldatava ning asjakohasel alal läbiviidava ametliku kontrolli käigus avastatakse, et artikli 1 lõike 2 alusel sätestatud nõudeid ei täideta, võetakse vajaduse korral viivitamata järgmised ametlikud meetmed, ilma et see piiraks meetmeid, mis võetakse, kui taimed, taimsed saadused või muud tooted ei vasta direktiivis 77/93/EMÜ sätestatud tingimustele:- pakendi pitseerimine,- taimede, taimsete saaduste või muude toodete vedu ametliku järelevalve all väljaspool kaitstud ala asuvasse sihtkohta.Artikkel 21. Liikmesriigid näevad ette, et direktiivi 77/93/EMÜ V lisa A osa II jaos loetletud taimede, taimsete saaduste ja muude toodete suhtes, mis on pärit nimetatud taimede, taimsete saaduste ja muude toodete jaoks ühe või mitme kahjuliku organismi suhtes kehtestatud kaitstud alalt ning mida seal veetakse, kohaldatakse vähem rangeid tingimusi.2. Lõike 1 kohaldamisel võib kohaldada järgmisi vähem rangeid tingimusi:kõnealuse direktiivi artikli 6 lõikes 4 osutatud ametlikud uuringud võib läbi viia komisjoni 30. juuli 1992. aasta direktiivis 92/70/EMÜ [3] ühenduses kaitstud alade tunnustamiseks läbiviidavate vaatluste üksikasjalikes eeskirjades sätestatud tingimuste kohaselt.Artikkel 31. Liikmesriigid jõustavad käesoleva direktiivi järgimiseks vajalikud õigusnormid nõukogu direktiivi 91/683/EMÜ [4] artikli 3 lõikes 1 osutatud kuupäeval. Liikmesriigid teatavad neist viivitamata komisjonile.Kui liikmesriigid kõnealused normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.2. Liikmesriigid edastavad komisjonile viivitamata siseriiklike õigusaktide teksti, mis nad käesoleva direktiiviga reguleeritavas valdkonnas vastu võtavad. Komisjon teavitab sellest teisi liikmesriike.Artikkel 4Käesolev direktiiv on adresseeritud liikmesriikidele.Brüssel, 24. juuni 1993Komisjoni nimelkomisjoni liigeRené Steichen[1] EÜT L 26, 31.1.1977, lk 20.[2] EÜT L 96, 22.4.1993, lk 33.[3] EÜT L 250, 29.8.1992, lk 37.[4] EÜT L 376, 31.12.1991, lk 29.--------------------------------------------------

Summary:
Teatud taimede ja taimsete saaduste liikumine läbi kaitstud ala
Teatud taimede ja taimsete saaduste liikumine läbi kaitstud ala
 
KOKKUVÕTE:
Direktiiv 93/51/EMÜ – teatud taim- ja taimedega seotud materjali liikumine läbi kaitstud ala ning kaitstud alalt pärit materjali liikumine sellel alal
MIS ON DIREKTIIVI EESMÄRK?
Direktiivi eesmärk on täiendada taimetervise eeskirju (mis on praegu direktiivis 2000/29/EÜ), et  kindlaks määratud kaitstud aladele* nende levikut piirata ei satuks taimedele või taimsetele saadustele kahjulikud organismid, mis tõkestaks nende levikut. Nende organismide hulka kuuluvad putukad, nematoodid (hõimkonda Nematoda kuuluvad ussid, näiteks ümaruss või naaskelsaba) ja bakterid.  Selle direktiivi kohaselt tohivad ELi riigid lubada teatud taimede liikumist kaitstud aladel või nende kaudu, ilma et oleks vaja vastaval kaitsealal kehtivat taimepassi, eeldusel et on täidetud kindlad tingimused.  
PÕHIPUNKTID
ELi riigid võivad kahjulike organismide vastu taotleda erikaitse määramist  kogu oma territooriumi või selle osa piires. Kaitstud ala on määratletud, lähtudes konkreetsest kahjulikust organismist.  Üldreeglid näevad ette, et taimedel, taimsetel saadustel või muudel toodetel (nt kindlat liiki puit või muld), mis on teatud kaitstud aladel olulised kahjulike organismide potentsiaalsed kandjad, peab alale toomisel või seal liikumisel olema kaasas vastaval alal kehtiv taimepass.  Direktiivis 93/51/EMÜ sätestatakse siiski väljastpoolt kaitstud ala pärit taimede, taimsete saaduste või muude toodete liikumiseks läbi kaitstud ala järgmised tingimused:taimede vedamiseks kasutatavad pakendid ja sõidukid peavad olema puhtad,asjakohastest organismidest vabad ja sobivat tüüpi, et oleks tagatud kahjulike organismide levikuohu puudumine;kohe pärast pakendamist ja laadimist tuleb pakendi või kasutatava sõiduki  turvalisus tagada (ka sõidu ajal), et välistada kahjulike organismide levimise oht kaitstud alal;taimse materjaliga peab olema kaasas tavaliselt kaubanduslikel eesmärkidel kasutatav dokument, milles märgitakse, et tooted on pärit väljastpoolt kaitstud ala ning et nende sihtkoht asub väljaspool kaitstud ala.  Kui toimub ametlik kontroll ja leitakse, et eespool nimetatud tingimused ei ole täidetud, siis pakend pitseeritakse ja taimne materjal transporditakse ametliku kontrolli all kaitstud alalt välja.  Sarnased tingimused kehtivad ka konkreetselt kaitstud alalt pärit ja seal liikuva taimse materjali kohta. Ametlikud kontrollid võib läbi viia kaitstud alade tunnustamiseks läbiviidavate vaatluste üksikasjalikes eeskirjades sätestatud tingimuste (direktiiv 92/70/EMÜ) kohaselt. Need üksikasjalikud vaatlused viiakse läbi igal aastal ning need hõlmavad kõnealuste piirkondade taimede, taimsete saaduste ja kasvusubstraatide proovide võtmist.  
MIS AJAST DIREKTIIVI KOHALDATAKSE?
Direktiivi kohaldatakse alates 24. juulist 1993 ja ELi riigid pidid selle oma seadustesse üle võtma 1. juuniks 1993 (sellele kuupäevale viidatakse nõukogu direktiivis 91/683/EMÜ, mis hiljem tunnistati kehtetuks ja asendati nõukogu direktiiviga 2000/29/EÜ).
TAUST
Lisateave:Kaitstud alad (Euroopa Komisjon)  
PÕHIMÕISTED
Kaitstud ala: kindlaks määratud lähtuvalt ohust, et soodsate keskkonnatingimuste tõttu võib levida teatud kahjulik organism.
PÕHIDOKUMENT
Komisjoni 24. juuni 1993. aasta direktiiv 93/51/EMÜ, millega kehtestatakse eeskirjad teatud taimede, taimsete saaduste või muude toodete liikumise kohta läbi kaitstud ala ning sellelt kaitstud alalt pärit ning sellel alal toimuvate taimede, taimsete saaduste ja muude toodete liikumise kohta (EÜT L 205, 17.8.1993, lk 24–25)
SEONDUVAD DOKUMENDID
Euroopa Parlamendi ja nõukogu 26. oktoobri 2016. aasta määrus (EL) 2016/2031, mis käsitleb taimekahjustajatevastaseid kaitsemeetmeid, millega muudetakse Euroopa Parlamendi ja nõukogu määruseid (EL) nr 228/2013, (EL) nr 652/2014 ja (EL) nr 1143/2014 ning millega tunnistatakse kehtetuks nõukogu direktiivid 69/464/EMÜ, 74/647/EMÜ, 93/85/EMÜ, 98/57/EÜ, 2000/29/EÜ, 2006/91/EÜ ja 2007/33/EÜ (ELT L 317, 23.11.2016, lk 4–104)
Komisjoni 4. juuli 2008. aasta määrus (EÜ) nr 690/2008, millega tunnistatakse kaitstavaid alasid, mis ühenduses taimetervise ohtudega tõenäolisemalt kokku puutuvad (uuestisõnastamine) (ELT L 193, 22.7.2008, lk 1–6)
Direktiivi 2000/29/EÜ järjestikused muudatused on alusdokumenti lisatud. Käesoleval konsolideeritud versioonil on ainult dokumentaalne väärtus.
Nõukogu 8. mai 2000. aasta direktiiv 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta (EÜT L 169, 10.7.2000, lk 1–112)
Vt konsolideeritud versioon.
Komisjoni 30. juuli 1992. aasta direktiiv 92/70/EMÜ, milles sätestatakse ühenduses kaitstud alade tunnustamiseks läbiviidavate vaatluste üksikasjalikud eeskirjad (EÜT L 250, 29.8.1992, lk 37–39)
Viimati muudetud: 28.02.2018